[{"text_idx": "#000001", "text": "Gaur goizean haur kategoriako 120 jokalari inguru aritu dira, Aretxabaletako Ibarra kiroldegian, besteak beste, Arizmendi eta Mondraren jokalariak."}, {"text_idx": "#000002", "text": "Infantil kategorian, aurreikusitako zortzi taldeak parte hartzen ari dira. Talde bakoitzak gutxi gorabehera 15 jokalari ditu, eta beraz goizean 120 neska inguruk jardun dute Ibarran."}, {"text_idx": "#000003", "text": "Gainera, eguerdi partean hasita, kadete kategoriako beste 150 jokalari jokatzekoak dira. Arratsalde partean alebinen txanda izango da, eta 90 inguruk jolastuko dute."}, {"text_idx": "#000004", "text": "Arizmendi eta Mondraren jokalariekin batera, Bergara eta Alon\u0303a-mendirenak ere badihardute, besteak beste. \u201cEskualdeko taldeei lehentasuna ematen diegu \u2013 adierazi du Arizmendiko Urtzi Amiano koordinatzaileak \u2013 eta ondoren beste ekipoei\u201d."}, {"text_idx": "#000005", "text": "Kontuan hartzekoa da txapelketa hau jokatzeak suposatzen duela \u201cRealaren aurka jokatzea, eta hori sari bat da. Era berean, Donostialdean badituzte euren txapelketak eta guk hauxe daukagu\u201d."}, {"text_idx": "#000006", "text": "Infantil eta kadete kategorietan, Arizmendik bina talde ditu, eta alebinetan beste bat. Hona hemen talde bakoitzeko entrenatzaileak:"}, {"text_idx": "#000008", "text": "Antolakuntzan Arizmendi Ikastola eta beste langile batzuek ere dihardute, denera 25 lagun inguru. Bihar (ostirala) hirunako txapelketa jokatuko dute Realak, Debagoieneko selekzioak eta Atletico Lincek."}, {"text_idx": "#000009", "text": "Hitzordua goizeko 10:30etik aurrera izango da, eta sarrera dohainik. Orokorrean, 435 jokalari inguruk parte hartuko dute gaur eta bihar artean Gabonetako XVII. Futbol Txapelketan."}]